
Text rozhodnutia
Súd: Krajský súd Bratislava Spisová značka: 5K/23/2005 Identifikačné číslo súdneho spisu: 1005200796 Dátum vydania rozhodnutia: 28. 09. 2015 Meno a priezvisko sudcu, VSÚ: JUDr. Eugen Palášthy ECLI: ECLI:SK:KSBA:2015:1005200796.3 Uznesenie Krajský súd v Bratislave v konkurznej veci úpadcu: POĽNOHOSPODÁRSKE DRUŽSTVO - RYBNÍK, sídlom 935 23 Rybník, IČO: 17 639 506, takto r o z h o d o l : Súd zrušuje konkurz vyhlásený uznesením tunajšieho súdu zo dňa 07.10.2005, pod č.k. 5K/23/2005-65, po splnení rozvrhového uznesenia. Súd zbavuje JUDr. Tomáša Vaňa, sídlom AK, Námestie SNP 23, 811 01 Bratislava, funkcie správcu konkurznej podstaty. o d ô v o d n e n i e : Dňa 24.09.2015 správca konkurznej podstaty JUDr. Tomáš Vaňo predložil súdu správu o záverečnom vyúčtovaní konkurzu a vysporiadaní pohľadávok veriteľov podľa rozvrhového uznesenia č.k. 5K/23/2005-415 zo dňa 23.01.2015, ktoré nadobudlo právoplatnosť dňa 26.08.2015. V zmysle § 44 ods. 1 písm. b/ zák. č. 328/1991 Zb. v platnom znení, súd zruší konkurz, v ktorom nedošlo k potvrdeniu núteného vyrovnania, po splnení rozvrhového uznesenia a podľa ods. 4 cit. ustanovenia súd zbaví správcu funkcie. Keďže správca konkurznej podstaty preukázal splnenie rozvrhového uznesenia, v zmysle týchto ustanovení súd konkurz zrušil a správcu konkurznej podstaty zbavil funkcie. Poučenie: Proti tomuto rozhodnutiu možno podať odvolanie v lehote 30 dní od jeho publikovania v Obchodnom vestníku na Krajskom súde v Bratislave.

Zdroj: KAUZIS.SK – https://www.kauzis.sk/judikatura/r/ECLI:SK:KSBA:2015:1005200796.3 (dáta aktuálne k 1. 11. 2026). Záväzné je znenie zverejnené súdom.




